নজরবন্দি হলেন বাংলাদেশের লেফটেন্যান্ট জেনারেল, কিন্তু কেন?

ওয়েব ডেস্ক: অস্থিরতার মাঝেই বাংলাদেশে (Bangladesh) শীর্ষ জেনারেলের বিরুদ্ধে নেওয়া হল কড়া ব্যবস্থা। সরকারি নির্দেশে জামাত ঘনিষ্ঠ ও পাকিস্তানের মদতপুষ্ট লেফটেন্যান্ট জেনারেল পইজুর রহমানকে (Faizur Rahman) নজরবন্দি করা হল। তাঁর বিরুদ্ধে সেনা অভ্যুত্থান (Military Coup) ঘটানোর চেষ্টার অভিযোগ রয়েছে। তাই তাঁকে নজরবন্দি (Surveillance) করার নির্দেশ জারি করেছেন বাংলাদেশের সেনাপ্রধান ওয়াকার-উজ-জামান (Waker-Uz-Zaman)।

সূত্রের খবর, বাংলাদেশ সেনাবাহিনীতে অভ্যুত্থানের চেষ্টা হলেও তা ব্যর্থ হয়েছে। সেনাপ্রধানের দফতর সূত্রে জানা গিয়েছে, লেফটেন্যান্ট জেনারেল পইজুর রহমান গত কয়েক মাস ধরে বিভিন্ন ডিভিশনের জেনারেল অফিসার কমান্ডিংদের সঙ্গে গোপনে বৈঠক করছিলেন। তবে সেনাপ্রধানের নির্দেশে এই গোপন বৈঠকের খবর ফাঁস হয়ে গেলে, বেশিরভাগ ঊর্ধ্বতন কর্মকর্তা তাঁর সঙ্গে একমত হতে চাননি।

আরও পড়ুন: হাসিনাকে কেন ‘দস্যুদের পরিবার’ বলে নিশানা করলেন ইউনুস?

সূত্র আরও জানায়, মার্চ মাসের প্রথম সপ্তাহে পইজুর রহমান কয়েকজন গুরুত্বপূর্ণ জিওসির সঙ্গে একটি বৈঠকের আয়োজন করেছিলেন। এছাড়াও, গত দুই মাসে লেফটেন্যান্ট জেনারেল পইজুর রহমান জামাতপন্থী নেতা এবং পাকিস্তানি কূটনীতিকদের সঙ্গে একাধিক বৈঠক করেছেন বলেও অভিযোগ রয়েছে। কিন্তু সেনাপ্রধানের কার্যালয় বিষয়টি জানতে পেরে সংশ্লিষ্ট কর্মকর্তাদের সতর্ক করে দেয় এবং তাঁকে কড়া নজরদারির আওতায় আনেন।